Werna sekul ingkang sampun mateng (tanak) macem-macem gumantung saking jinis beras ingkang dipunginakaken. Umumipun, werna sekul punika pethak menawi beras ingkang kagunakaken wernanipun pethak. Beras abrit utawi beras ireng badhé ngasilaken werna sekul ingkang mèmper kaliyan werna berasipun. Kandhungan amilosa ingkang asor ing pati beras badhé ngasilaken sekul ingkang langkung transparan lan léngkét. Ketan, ingkang patinipun namung ngandhut sekedhik amilosa lan méh sadaya arupi amilopektin, nggadhahi sifat kados makaten. Beras Jepang (japonica) kagem sushi ngandhut kadhar amilosa kirang langkung 12-15% saéngga sekulipun langkung léngkét tinimbang sekul ingkang dipunkonsumsi ing Asia Tropika, ingkang kadhar amilosanipun kirang langkung 20%. Umumipun, beras kanthi kadhar amilosa langkung saking 24% badhé ngasilaken sekul ingkang 'pera' (boten lekat, atos, lan gampil kapisah-pisah).